CELEX: 32008R1293
Language: lt
Date: 2008-12-18 00:00:00
Title: 2008 m. gruodžio 18 d. Komisijos reglamentas (EB) Nr. 1293/2008 dėl leidimo naujai paskirčiai naudoti Saccharomyces cerevisiae CNCM I-1077 ( Levucell SC20 ir Levucell SC10 ME) kaip pašarų priedą (Tekstas svarbus EEE)

19.12.2008   
            
            
               LT
            
            
               Europos Sąjungos oficialusis leidinys
            
            
               L 340/38
            
         
      KOMISIJOS REGLAMENTAS (EB) Nr. 1293/2008
   2008 m. gruodžio 18 d.
   dėl leidimo naujai paskirčiai naudoti Saccharomyces cerevisiae CNCM I-1077 (Levucell SC20 ir Levucell SC10 ME) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatytas leidimas priedams, skirtiems naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (3)
            
            
               Prašymas pateiktas dėl leidimo naujai paskirčiai naudoti Saccharomyces cerevisiae CNCM I-1077 preparatą (Levucell SC20, Levucell SC10 ME) kaip ėriukams skirtą pašarų priedą, kuris priskirtinas priedų kategorijai „zootechniniai priedai“.
            
         
               (4)
            
            
               
                  Saccharomyces cerevisiae CNCM I-1077 buvo leista naudoti neribotą laiką melžiamoms karvėms ir mėsiniams galvijams Komisijos reglamentu (EB) Nr. 1200/2005 (2) ir iki 2017 m. kovo 22 d. melžiamoms ožkoms ir melžiamoms avims Komisijos reglamentu (EB) Nr. 226/2007 (3).
            
         
               (5)
            
            
               Buvo pateikti nauji duomenys, pagrindžiantys prašymą leisti naudoti šį preparatą ėriukams. Europos maisto saugos tarnyba (toliau – Tarnyba) 2008 m. liepos 16 d. pateiktoje nuomonėje (4) padarė išvadą, kad Saccharomyces cerevisiae CNCM I-1077 (Levucell SC20 ir (arba) Levucell SC10 ME) neturi nepageidaujamo poveikio gyvūnų sveikatai, žmonių sveikatai arba aplinkai. Ji taip pat padarė išvadą, kad Saccharomyces cerevisiae CNCM I-1077 (Levucell SC20 ir (arba) Levucell SC10 ME) nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Remiantis šia nuomone, šį preparatą naudoti ėriukams yra saugu. Joje taip pat tvirtinama, kad preparatas gali turėti teigiamo poveikio galutiniam svoriui ir vidutiniam paros prieaugiui. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji įvertino pašarų priedo kiekio pašaruose analizės metodo ataskaitą, kurią pateikė Reglamente (EB) Nr. 1831/2003 nurodyta Bendrijos etaloninė laboratorija.
            
         
               (6)
            
            
               Šio preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti šį preparatą, kaip nurodyta šio reglamento priede.
            
         
               (7)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip priedą gyvūnų mityboje šiame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gruodžio 18 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  OL L 195, 2005 7 27, p. 6.
   
      (3)  OL L 64, 2007 3 2, p. 26.
   
      (4)  Europos Komisijos prašymu parengta Gyvūnų pašaruose naudojamų priedų, produktų ar medžiagų mokslinės grupės (FEEDAP) nuomonė dėl Saccharomyces cerevisiae preparato Levucell SC20 ir (arba) Levucell SC10ME kaip mėsiniams ėriukams skirto pašarų priedo saugumo ir veiksmingumo. EMST leidinys (2008 m.) 772, p. 1–11.
   
      PRIEDAS
      
         
                     Priedo identifikavimo numeris
                  
                  
                     Leidimo turėtojo pavadinimas
                  
                  
                     Priedas
                     (Prekinis pavadinimas)
                  
                  
                     Sudėtis, cheminė formulė, aprašymas, analizės metodas
                  
                  
                     Gyvūnų rūšys arba kategorija
                  
                  
                     Ne vyresni kaip
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     KSV/kg visaverčio 12 % drėgnio pašaro
                  
               
                     Zootechninių priedų kategorija. Funkcinė grupė: žarnyno floros stabilizatoriai
                  
               
                     „4b1711
                  
                  
                     LALLEMAND SAS
                  
                  
                     
                        Saccharomyces cerevisiae CNCM I-1077 (Levucell SC20, Levucell SC10 ME)
                  
                  
                     
                                  
                              
                              
                                 Priedo sudėtis:
                                 
                                              
                                          
                                          
                                             Kieto pavidalo:
                                             gyvybingų bevandenių ląstelių Saccharomyces cerevisiae CNCM I-1077 preparatas, kurio garantuota mažiausia koncentracija yra 2 × 1010 KSV/g.
                                          
                                       
                                              
                                          
                                          
                                             Dengto pavidalo:
                                             gyvybingų bevandenių ląstelių Saccharomyces cerevisiae CNCM I-1077 preparatas, kurio garantuota mažiausia koncentracija yra 1 × 1010 KSV/g.
                                          
                                       
                           
                                  
                              
                              
                                 Veikliosios medžiagos apibūdinimas:
                                 
                                    Saccharomyces cerevisiae CNCM I-1077: 80 % gyvybingų bevandenių ląstelių ir 14 % negyvybingų ląstelių.
                              
                           
                                  
                              
                              
                                 Analizės metodas (1):
                                 Išpylimo ant plokštelės metodas ir molekulių nustatymas (PCR).
                              
                           
                  
                     Ėriukai
                  
                  
                     —
                  
                  
                     3,0 × 109
                     
                  
                  
                     7,3 × 109
                     
                  
                  
                     
                                 1.
                              
                              
                                 Priedo ir premiksų naudojimo instrukcijose nurodyti laikymo temperatūrą, laikymo laiką ir stabilumą granuliuojant.
                              
                           
                                 2.
                              
                              
                                 Pašarų papilduose naudojant Levucell SC20, neviršijama 50 °C temperatūra, o naudojant Levucell SC10ME – 80 °C temperatūra.
                              
                           
                                 3.
                              
                              
                                 Dengto pavidalo skirtas naudoti tik su granuliuotais pašarais.
                              
                           
                                 4.
                              
                              
                                 Rekomenduojama dozė: 7,3 × 109 KSV/kg visaverčio pašaro.
                              
                           
                                 5.
                              
                              
                                 Jeigu produktas yra tvarkomas arba maišomas uždaroje patalpoje, maišant rekomenduojama naudoti apsauginius akinius ir kaukes (jei maišytuvuose nėra įrengtos ventiliacijos sistemos).
                              
                           
                  
                     2019 1 8
                  
               
      
         (1)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives“